open-index/open-wikipedia-markdown huggingface dataset:
Paradistichocera

* Se Systematisk inndeling

***Paradistichocera*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En middelsstor, gulbrun trebukk. Antenner, bein, hode og en midtstripe på pronotum er svarte. Hannens antenner er kamformede og rundt to tredjedeler så lange som kroppen. Pronotum er litt bredere enn langt med en butt tann midt på hver sidekant. Dekkvingene er jevnbrede, hver dekkvinge med tre lengderibber, sprikende bakerst slik at deler av bakkroppen ikke er dekket.

## Levevis
Larvene lever i død ved, mest av løvtrær.

## Utbredelse
Arten er utbredt i Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Distichocerini Gressitt, 1959
******** Slekten ***Paradistichocera*** Neervoort van der Poll, 1887
********* *[[Paradistichocera kirbyi]]* (Newman, 1851)

## Kilder

* Liste over slektene
* Katalog med utbredelsesdata 

## Eksterne lenker
* 
* Bilder av ''Distichocera'' spp.
Dodecosis

* Se Systematisk inndeling

***Dodecosis*** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, spinkle, gul- eller brunaktige trebukker. De er forholdsvis lite sklerotiserte (med tynt hudpanser, myke) til biller å være. Antennene er lengre enn kroppen. Pronotum er omtrent så langs som bredt, tønneformet, tydelig smalere enn dekkvingene, rød- eller gulfarget. Dekkvingene er lange og forholdsvis smale, parallellsidige, samme farge som pronotum eller svarte. Beina er slanke.

## Levevis
Larvene lever i død ved, mest av løvtrær.

## Utbredelse
Slekten er utbredt i det nordlige Brasil og Fransk Guyana.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Dodecosini Aurivillius, 1912
******** Slekten ***Dodecosis*** Bates, 1867
********* *[[Dodecosis nigricornis]]* Martins & Galileo, 1991
********* *[[Dodecosis saperdina]]* Bates, 1867

## Kilder

* Liste over slektene
* Katalog med utbredelsesdata 

## Eksterne lenker
*
St. Josefs katedral (Dar-es-Salaam)

**St. Josefs katedral** (engelsk: **', [[swahili]]: **') er en romersk-katolsk katedral i Dar-es-Salaam i Tanzania. Den ligger i Sokoine Drive rett ved terminalen til Zanzibar-ferja, og er bygd i nygotisk stil. Den ble bygd av tyskerne mellom 1897 og 1902, og ble vigsla som katolsk kirke i 1905. Katedralen er hovedsete for Dar-es-Salaam erkebispedømme.

## Referanser
Dryobius

* Se Systematisk inndeling

***Dryobius*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
En middelsstor, avlang, litt blanke trebukk, farget i gult og svart. Antennene er betydelige lengre enn kroppen, de indre leddene er tykke og kraftige, de ytre ganske tynne. Alle antenneledd er kledt med fine, lyse, utstående hår. Pronotum er omtrent så bredt som dekkvingene, som er jevnt tilsmalnende bakover. Beine er brunrøde. Arten etterligner trolig en veps.

## Levevis
Larvene lever i død ved, mest av løvtrær.

## Utbredelse
Arten er utbredt i det østlige Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Dryobiini Linsley, 1974
******** Slekten ***Dryobius*** LeConte, 1850
********* *[[Dryobius sexnotatus]]* Linsley, 1957

## Kilder

* Liste over slektene
* Katalog med utbredelsesdata 

## Eksterne lenker
*
Pantomallus

* Se Systematisk inndeling

***Pantomallus*** er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

## Utseende
Middelsstore, avlange, lyst  brunrøde til gråbrune trebukker med svartkantede, lyse lengdeflekker på dekkvingene. Antennene er litt kraftige og litt lengre enn kroppen hos hunnene, omtrent dobbelt så lange som kroppen hos hannene. Pronotum er litt smalere enn dekkvingene, med en liten tann midt på hver side og et par knøler i midten. De parallellsidige dekkvingene ender i en liten pigg.

## Levevis
Larvene lever i død ved, mest av løvtrær.

## Utbredelse
Slekten er vidt utbredt i Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Eburiini Blanchard, 1845
******** Slekten *Pantomallus* Lacordaire, 1869
********* *[[Pantomallus costulatus]]* (Bates, 1870)
********* *[[Pantomallus martinezi]]* Martins & Galileo, 2002
********* *[[Pantomallus morosus]]* (Audinet-Serville, 1834)
********* *[[Pantomallus pallidus]]* Aurivillius, 1923
********* *[[Pantomallus piruatinga]]* Martins, 1997
********* *[[Pantomallus proletarius]]* (Erichson, 1847)
********* *[[Pantomallus reclusus]]* (Martins, 1981)
********* *[[Pantomallus rugosus]]* Martins & Galileo, 2005
********* *[[Pantomallus titinga]]* Martins & Galileo, 2005
********* *[[Pantomallus tristis]]* Blanchard in Orbigny, 1847

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Lysing i kull og kjønn

**Lysing i kull og kjønn **var etter gammel norsk rett et vilkår for at barn som ble født utenfor ekteskap skulle få arverett etter faren på samme måte som barn født innenfor ekteskap.

Lysing i kull og kjønn var omtalt i Christian Vs Norske Lov 5-2-71 og også i Arveloven av 1854, § 5. Kull-lysinga gikk ut på at faren erklærte muntlig eller skriftlig på tinget at barnet var hans. Barn født etter 1. januar 1917 har full arverett etter faren uten kull-lysing. 

For at et barn som var født utenfor ekteskap skulle få odelsrett etter faren, var kull-lysing nødvendig helt fram til odelsloven av 28. juni 1974. Også etter at denne loven var vedtatt, måtte barn som var født utenfor ekteskap *før 1917 *som en overgangsregel lyses i kull og kjønn for å få full arverett etter faren. Disse overgangsreglene ble opphevet i 2009, men de kan likevel ennå få virkning i saker som gjelder eierskifte som ble foretatt før 1. juli 2009.

## Referanser


## Litteratur
* SNL-artikkel (fri)
2. etappe av Tour of Norway 2017

**2. etappe av [[Tour of Norway 2017]]** gikk fra Eidsvoll til Brumunddal den 18. mai 2017 og var 194,2 km lang. Etappen hadde en 2.- og en 3.-kategori bakkespurt og to vanlige spurter.

## Løypebeskrivelse
Løypa startet i Eidsvoll sentrum og krysset Vorma på Sundbrua før den kom inn på fylkesvei 181 vestover til Ørbekk, der den snudde nordover på fylkesvei 501. Fra Minnesund fortsatte den på fylkesvei 33 langsetter Mjøsa. Første vanlige spurt kom ved 46,5 km ved Skreia, og løypa fortsatte så på fylkesvei 73 til Håjenbakken og videre på fylkesvei 244 til Lena. Videre fortsatte den på fylkesvei 86, 111, 115 og 82 til Raufoss, og deretter på fylkesvei 110 og 172 mot Gjøvik, hvor langesonen befant seg. Fra Bråstad bru gikk løypa langs fylkesvei 156 og kom ved 93,0 km til en 2.-kategori bakkespurt ved Kollstoppen. I Redalen kom løypa inn på riksvei 4 og gikk et lite stykke på europavei 6 over Mjøsbrua, før den ved Moelv tok av sørover på fylkesvei 213. Den andre vanlige spurten kom ved Jølstad ved 117,9 km og ved Nes kirke snudde løypa nordover igjen på fylkesvei 41 og 212 mot Brumunddal.

Løypa kom inn på fylkesvei 84 mot øst og passerte målstreken for første gang før den svinger nordover på fylkesvei 90. Etter et par kommunale veier fortsatte løypa vestover på fylkesvei 92, 22 og 93, og svingte sørover på fylkesvei 19 og 20 forbi Rudshøgda. Løypa gikk så østover igjen på fylkesvei 95 og kom inn på fylkesvei 84 og rundløypa igjen. Hele rundløypa ble kjørt to ganger, og på andre gjennomkjøring var det en 3.-kategori bakkespurt på Byflaten ved 177,4 km, før man til slutt kom i mål etter 194,2 kilometer.

## Resultater

Fernando Orjuela fra Manzana Postobón ble av en jury kåret til etappens mest aktive rytter.

## Øvrige stillinger etter etappen

## Referanser




## Eksterne lenker
*
3. etappe av Tour of Norway 2017

**3. etappe av [[Tour of Norway 2017]]** gikk fra Hamar til Lillehammer den 19. mai 2017 og var 192,5 km lang. Etappen hadde en 2.- og en 1.-kategori bakkespurt og to vanlige spurter.

## Løypebeskrivelse
Løypa startet på Stortorget i Hamar og gikk nordover ut av byen langs fylkesvei 222 og 84. Etter hvert kom den inn på fylkesvei 95 og 213 og den første vanlige spurten i Moelv ved 26,2 km. Målstreken i Kirkegata i Lillehammer ble passert første gang ved 53,8 km, men fortsatte videre langs flere kommunale veier og fylkesvei 312 til Hafjell, hvor den andre vanlige spurten befant seg ved 72,1 km. Derfra snudde løypa over Gudbrandsdalslågen og sørover igjen langs fylkesvei 319 og 318 til 2.-kategori bakkespurt på Jørstadhøgda ved 84,7 km. Den fortsatte oppover Gausdal til Segalstad bru, der den snudde og fortsatte ned igjen langs fylkesvei 255 med langesonen kort etter Follebu.

Ved Jørstadmoen kom løypa inn på fylkesvei 253 og deler av rundløypa som fortsatte over Vingnesbrua og inn mot Lillehammer igjen. Etter passering av målstreken gikk rundløypa opp bakkene rundt  Lysgårdsbakkene og Kanthaugen, og krysset Lågen på fylkesvei 255 til man igjen var på Jørstadmoen. Hele rundløypa ble kjørt totalt tre ganger, og på den siste gjennomkjøringen var det en 1.-kategori bakkespurt på Kanthaugen ved 172,1 km. Ved den femte kryssingen av målstreken var man i mål etter 192,5 kilometer.

## Resultater

Vegard Breen fra Joker Icopal ble av en jury kåret til etappens mest aktive rytter.

## Øvrige stillinger etter etappen

## Referanser




## Eksterne lenker
*
4. etappe av Tour of Norway 2017

**4. etappe av [[Tour of Norway 2017]]** gikk fra Lillestrøm til Sarpsborg den 20. mai 2017 og var 193,8&nbsp;km lang. Etappen hadde to 3.-kategori bakkespurter og to vanlige spurter.

## Løypebeskrivelse
Løypa startet i Lillestrøm og fulgte riksvei 22 langs østsiden av Øyeren til Mysen, hvor den tok en liten runde og den første 3.-kategori bakkespurten kom ved 53,5&nbsp;km ved Momarken. Derfra fulgte den fylkesvei 128 vestover til første vanlige spurt ved 63,0&nbsp;km i Askim. Derfra fulgte den fylkesvei 115 sørover til Svinndal og deretter fylkesvei 282 til Missingmyr, hvor den kom inn på fylkesvei 118 og langesonen. Fra Karlshus forsatte løypa på riksvei 110, fylkesvei 353, 354, 116 og 117 til Fredrikstad, hvor den andre vanlige spurten befant seg på 146,2&nbsp;km. Videre fulgte den fylkesvei 109 i retning Sarpsborg.

Ved Yven kom man inn på rundløypa som gikk nordover på kommunale veier, inn på fylkesvei 114 og 118 til Tune kirke. Derfra sørover på kommunale veier og inn på fylkesvei 109 igjen og østover til passering av målstreken i nærheten av Sarpsborg kirke. Så gikk det vestover igjen i rundløypa på fylkesvei 109 og ved andre passering av Vyen var det en 3.-kategori bakkespurt ved 173,0&nbsp;km. Hele rundløypa ble kjørt to ganger og målgang var etter totalt 193,7 kilometer.

## Resultater

Ken-Levi Eikeland fra Team FixIT.no ble av en jury kåret til etappens mest aktive rytter.

## Øvrige stillinger etter etappen

## Referanser




## Eksterne lenker
*
5. etappe av Tour of Norway 2017

**5. etappe av [[Tour of Norway 2017]]** gikk fra Moss til Oslo den 21. mai 2017 og var 154,6&nbsp;km lang. Etappen hadde en 3.- og en 2.-kategori bakkespurt og to vanlige spurter.

## Løypebeskrivelse
Løypa startet ved kanalen i Moss og gikk nordover langs fylkesvei 311/7 til Son, der den svingte østover på fylkesvei 151 og videre på fylkesvei 6/220 og nordover på fylkesvei 120. Deretter fylkesvei 217/6 til den første vanlige spurten som var i Vestby ved 38,3&nbsp;km. Videre fulgte den fylkesvei 5 og 4 til Ås. Derfra gikk den på kommunale veier langs vestsiden av Årungen til en 3.-kategori bakkespurt ved Sundby ved 58,9&nbsp;km på fylkesvei 56. Den fulgte fylkesvei 154–30–29–154 gjennom Ski, der det også var langesone. I Ytre Enebakk svingte løypa nordover langs fylkesvei 155 og kom ved Klemetsrud inn på europavei 6 som den fulgte helt til man tok av vestover på Sandstuveien.

Man kom inn i rundløypa sørover langs Ekebergveien, og svingte krapt mot nordvest i Raschs vei og Kongsveien. Kongsveien ble fulgt helt ned til Mosseveien, der man tok til venstre og så til høyre igjen langs Kong Håkon 5.s gate. Når man kom til Dronning Eufemias gate kjørte man vestover i østgående veibane og kom til målstreken i krysset med Nylandsveien. Løypa snudde i neste kryss og fortsatte så østover i vestgående veibane og videre opp Bispegata, Dyvekes vei og Konows gate, og snudde så vestover igjen langs Valhallveien som går over i Ekebergveien når man kommer opp på Ekeberg igjen. Deretter fortsatte man i rundløypa og ved andre passering av målstreken, altså etter første hele runde, var det vanlig spurt ved 121,5&nbsp;km. Tredje gang man kom opp på Ekeberg var det en 2.-kategori bakkespurt ved 136,6&nbsp;km. Etter totalt fire runder i rundløypa og 154,6 kilometer totalt i løpet av etappen var det målgang på Dronning Eufemias gate.

## Resultater

Fridtjof Røinås fra Team Sparebanken Sør ble av en jury kåret til etappens mest aktive rytter.

For øvrige resultater, se rittartikkelen.

## Referanser




## Eksterne lenker
*
Sprint-VM på skøyter 2002

**Sprint-VM på skøyter 2002**, det 31. offisielle sprintverdensmesterskapet i ISU-regi, ble arrangert på Vikingskipet i Hamar, Norge den 19. januar og 20. januar 2002.

## Medaljevinnere – sammenlagt
### Damer

### Herrer

## Resultater
### Sammenlagt damer

### Sammenlagt herrer

## Litteratur
* 
* 

## Eksterne lenker
* 
* 
*  
*  
*  Sprint-VM på skøyter 2002 resultatmeny for både damer og herrer på www.ISU.html.infostradasports.com
*  Sammenlagt-medaljer og resultater for damer og herrer på The-Sports.org (ikke komplett, mangler ni løpere: en dame, Jo Seon-yeon, Sør-Korea som ble diskvalifisert på 500 meter andre dagen, og åtte herrer).

* 
*  Sprint-VM på skøyter 2002 for herrer på effesport.nl/schaatsen (ikke komplett, mangler åtte løpere).
Amar pelos dois

**«Amar pelos dois»** (norsk oversettelse: *elske for oss begge*) er en portugisisk ballade som fremføres av Salvador Sobral. Sangen er skrevet av hans søster, Luísa Sobral. I mars 2017 vant «Amar pelos dois» den portugisiske sangkonkurransen Festival da Canção og gikk deretter hen og vant Eurovision Song Contest 2017 – Portugals første seier i konkurransen. Sangen er en rolig jazzinspirert kjærlighetsballade. Teksten handler om tapt kjærlighet, og sangerens søken etter å finne henne. Til slutt konkluderer han med at «mitt hjerte kan elske for oss begge».

## Eurovision Song Contest
I Eurovision Song Contest vant sangen den første semifinalen tirsdag 9. mai 2017 og kvalifiserte seg dermed til finalen lørdag 11. mai. Der var «Amar pelos dois» det ellevte bidraget ut på scenen og vant til slutt en klar seier hos både juryene og seerne. Portugal fikk til sammen 758 poeng, 143 poeng mer enn andreplassen Bulgaria. Dette var Portugals første seier og satte en stopper for en rekordlang deltakelse uten en førsteplass i Eurovision Song Contest. Landets beste plassering før seieren var en sjetteplass med sangen «O meu coração não tem cor» i 1996.

## Listeplasseringer

## Referanser


## Eksterne lenker
*
1. etappe av Tour of Norway 2017

**1. etappe av [[Tour of Norway 2017]]** gikk fra Hønefoss til Asker den 17. mai 2017 og var 169,4 km lang. Etappen hadde to 3.-kategori bakkespurter og to vanlige spurter.

## Løypebeskrivelse
Løypa startet på Hvervenmoen rett sør for Hønefoss og gikk gjennom Hønefoss sentrum, tok en sving ved Hønefoss stasjon og fortsatte østover ut av byen på fylkesvei 163 mot Klekken. Derfra fortsatte den sørover langs fylkesvei 241 til Norderhov og deretter langs europavei 16. Rett sør for Sundvollen tok den av på fylkesvei 155 langsetter Tyrifjorden. Første 3.-kategori bakkespurt kom ved Skaret ved 27,4 km, der man akkurat var kommet inn på E16 igjen. Rett etterpå tok løypa av på fylkesvei 285 og kom til en vanlig spurt ved 55,3 km i Lierbyen. Fra Kjellstad gikk løypa i korte strekker på fylkesvei 22, 282 og 18 og kom inn på riksvei 23 ved Linnes. Ved Lahell gikk den sørover på fylkesvei 3 som går over i fylkesvei 281 ved Klokkarstua og kom like etter til langesonen. Løypa fortsatte videre rundt Hurumlandet og kom ved 117,0 km til den andre bakkespurten ved Ødegården, inn på fylkesvei 11 i Sætre, og ikke så lenge etter til den andre vanlige spurten ved Åros ved 125,3 km. Deretter fortsatte den på fylkesvei 6 til Slemmestad og fylkesvei 165 videre i retning Asker.

Ved Langenga kom man inn på fylkesvei 207 og den avsluttende rundløypa. Målstreken ble passert rett ved Askerhallen og fortsatte på fylkesvei 167 og fylkesvei 203 til man kom inn på fylkesvei 165 fra andre kanten og videre gjennom rundløypa fra Langenga. Hele rundløypa ble kjørt to ganger før man kom i mål etter 169,4 kilometer.

## Resultater

Marius Blålid fra Team FixIT.no ble av en jury kåret til etappens mest aktive rytter.

## Øvrige stillinger etter etappen

## Referanser




## Eksterne lenker
*
Wolfgang Schnur

**Wolfgang Schnur** (født 8. juni 1944 i Stettin, død 16. januar 2016 i Wien) var en tysk (DDR) jurist og politiker.

Schnur var en av grunnleggerne, og ble den første leder av partiet Demokratischer Aufbruch (DA). Partiet ble stiftet i 1989 under die Wende, den fredelige politiske omveltning i DDR, som førte til Murens fall.

Han hadde som advokat representert en rekke opposisjonelle mot DDR. Senere viste det seg at han fra 1965 til 1989 hadde vært Inoffizieller Mitarbeiter (IM) (uoffisiell medarbeider) for Stasi.

Wolfgang Schnur utnevnte Angela Merkel som pressetalskvinne for Demokratischer Aufbruch.

I 1993 mistet Schnur sin advokatbevilling. Han ble i 1996 dømt til ett års betinget fengsel for sin virksomhet i DDR.

## Referanser
Linux Netwosix

**Linux Netwosix** er en tidligere Linuxdistribusjon fra Italia som var basert på Slackware. Distribusjonen var optimalisert for tjenere og nettverks-sikkerhet. Med sin samling av sikkerhetsorientert programvare, var den konstruert for å bli brukt for spesielle operasjoner, som f.eks. simulerte angrep på en datamaskin. Linux Netwonix var en lettvektsdistribusjon som var portabel og svært konfigurerbar. Den benyttet et porteringsystem (Nepore), på lignende vis som i BSD-systemer, men som var mer fleksibelt og brukervennlig.

Distribusjonen var beregnet på 32-biter i386, og benyttet intet skrivebordsmiljø.

Versjon 1.0 ble lansert 31. januar 2004. Siste versjon var 2.0 rc1 som ble lansert 30. desember 2005.

## Eksterne lenker
* Linux Netwosix ved DistroWatch
Animalsk pol

Den **animalske-** eller **somatiske pol** er et uttrykk som brukes i embryologi og utviklingsbiologi for å beskrive den delen av en zygote (befruktet egg) eller tidlig foster som ender opp som ryggsiden i den ferdige organismen. Den første cellekløyvingen i et foster skjer nettopp mellom den framtidige øvre og nedre delen av organismen, og gir opphav til to datterceller som utgjør henholdsvis en animalsk- (den øvre) og en vegetativ- (nedre) pol. Begrepet «animalsk» viser til at cellene i denne delen av fosteret utgjør de bevegelige delene av det voksne dyret. Det alternative utrykket «somatisk» kommer fra gresk *σῶμα* (sôma) som betyr kropp (i motsetning til de vegetative innvollene).

Allerede før befruktningen er egget inndelt i en øvre og en nedre hemisfære. I egg med mye plomme ligger cellekjernen i den øvre animalske delen. Sædcellen kan bare befrukte egget gjennom denne delen av egget. Den nedre vegetative delen av egget inneholder i hovedsak eggeplommen. I denne delen av egget vil celledelingen ofte være ufullstendig, mens hoveddelen av fosterutviklingen skjer rundt den animalske polen. Ved gastrulasjon vil den plommefattige animalske polen ende med å omslutte de vegetative delene og bli ectoderm som utgjør huden og nervesystemet i det ferdige dyret.

Studiet av mekanismene som styrer hvordan det tidlige fosteret er bestemt til å bli forskjellige deler av den ferdige organismen er et viktig tema i utviklingsbiologien.

## Referanser
Mutagenix

**Mutagenix** er en tidligere Live Linuxdistribusjon fra USA som var basert på Slackware. Distribusjonen var basert på Live CD skript.

Distribusjonen var beregnet på 32-biter i486, og benyttet intet skrivebordsmiljøene GNOME, KDE og Xfce.

Versjon 2.4.26 ble lansert 12. februar 2005. Siste versjon var 2.6.8.16 som ble lansert 26. februar 2007.

## Eksterne lenker
* Mutagenix ved DistroWatch
Tricheurymerus

* Se Systematisk inndeling

***Tricheurymerus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, lange og tynne, brunlige trebukker. Antennene er tynne og mye lengre enn kroppen. Pronotum er tønneformet, lengre enn bredt, dekkvingene parallellsidige, vanligvis med gule til hvite flekker eller tverrbånd. Beina er forholdsvis lange og tynne.

## Levevis
Larvene lever i død ved, mest av løvtrær.

## Utbredelse
Slekten er vidt utbredt i Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ectenessini Martins & Galileo, 1998
******** Slekten *Tricheurymerus* Zajciw, 1961
********* *[[Tricheurymerus obscurus]]* (Prosen, 1947)
********* *[[Tricheurymerus quadristigma]]* (Gounelle, 1909)

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Valsøya (Halsa)

**Valsøya** er en øy i Heim kommune i Trøndelag.Den ligger ved innløpet til Valsøyfjorden, som går mot sør. I nord ligger Vinjefjorden, som går mot øst, og Arasvikfjorden, som går mot vest.

Valsøya har et areal på 2,18 km². Det høyeste punktet ligger 86 meter over havet.

Europavei 39 går langs den sørøstre delen av Valsøya, og knytter den til fastlandet i øst med ei bru over Stokksundet, og krysser i vest over Valsøyfjorden via Kjøløya.

## Referanser
Salvador Sobral

**Salvador Sobral** (født 28. desember 1989) er en portugisisk sanger som er oppvokst i Lisboa i Portugal. Han representerte Portugal i Eurovision Song Contest 2017 med sangen «Amar pelos dois» og sikret landet sin første seier i konkurransen siden debuten i 1964. Sangen er inspirert av Portugals fado.

## Biografi
Sobral ble født i Lisboa, hvor han har bodd mesteparten av livet. Han har også bodd i USA og Spania.

Da han var ti år gammel deltok han i TV-programmet *Bravo Bravíssimo*, og som 20-åring ble han en av ti finalister i den portugisiske versjonen av ''Idol''. Som finalist fremførte han sanger av Stevie Wonder, Leonard Cohen og Rui Veloso.

Sobral studerte psykologi ved Instituto Superior de Psicologia Aplicada i Lisboa, og flyttet i forbindelse med studiene til Mallorca, hvor han begynte å opptre i barer.

Etter psykologistudiene søkte han opptak ved en musikkskole i Barcelona, hvor han ble uteksaminert i 2014.

I 2015 deltok han i festivalene Vodafone Mexefest og EDP Cool Jazz.

I 2016 ga han ut sitt første album, *Excuse Me*.

Sobral er influert av jazzmusikeren Chet Baker og bossa nova-sangerne Caetano Veloso og Chico Buarque. Han snakker fire språk: portugisisk, spansk, engelsk og litt italiensk.

I september 2017 ble det meldt at Sobral ville ta en pause fra musikken av helsemessige årsaker.Etter en vellykket hjertetransplantasjon i desember 2017 lovet Sobral å ta opp igjen karrieren.

## Referanser


## Eksterne lenker
* 
* 
* 
*
Vegetativ pol

Den **vegetative-** eller **vicerale pol** er et uttrykk som brukes i embryologi og utviklingsbiologi for å beskrive den delen av en zygote (befruktet egg) eller tidlig foster som ender opp som buksiden i den ferdige organismen. Den første cellekløyvingen i et foster skjer nettopp mellom den framtidig øvre og nedre delen av organismen. Kløvingen gir opphav til to datterceller som utgjør henholdsvis en vegetativ- og en animalsk- del av det ferdige dyret. Begrepet «vegetativ» viser til at cellene i denne delen av fosteret er relativt ubevegelige, mens «viceral» kommer fra latin *vicera* og betyr innvoller, ettersom denne delen av fosteret gir opphav til det indre av invollene hos det ferdige dyret.

Allerede før befruktningen er egget inndelt i en øvre og en nedre hemisfære. Sædcellen kan bare befrukte egget gjennom den øvre (animalske) delen av egget. For egg med middels eller mye plomme (meso- og macrolectale egg) vil gjerne plommen være konsentrert i den delen av egget som blir den vegetative polen. Særlig for macrolecitale egg vil det være vanskelig for cellekløyvingen å nå gjennom plommemassen i den vegetative polen, og celledannelsen vil dane store, uregelmessige celler eller bare være overfladisk og ufullstendig. Ved gastrulasjon blir den plommerike vegetative polen presset inn i dyret og blir til mesoderm som utgjør slimhinnene i det framtidige tarmsystemet i det ferdige dyret.

Studiet av mekanismene som styrer hvordan det tidlige fosteret er bestemt til å bli forskjellige deler av den ferdige organismen er et viktig tema i utviklingsbiologien.

## Referanser
Bårsetøya

**Bårsetøya** er en øy i Heim kommune i Trøndelag. Den ligger i Skålvikfjorden, sørvest for Vågland. Øya deler fjordens videre innløp i to. Vest for øya ligger Klubbsundet, mens østenfor ligger Knudtzonøya og Kuneset. Sundet mellom Bårsetøya og Knudtzonøya heter Bjønnasundet. Det høyeste punktet ligger 25 meter over havet.

## Referanser
Volungøya

**Volungøya** er en øy i Heim kommune i Trøndelag. Den ligger i Vinjefjorden, øst for innløpet til Halsafjorden. Nord for øya ligger Tustna. Volungøya er skilt fra Aspneset på fastlandet i sør ved det brede og farbare Volungøysundet. Øya er todelt, bare ett lavt og smalt eid binder den sammen. Sør for eidet ligger bukta Hamna, hvor man kan fortøye båter. Vestenfor bukta ligger det en hytte hvor man kan skrive seg inn i gjestebok. Øyas høyeste punkt er på 44 meter over havet og ligger på den vestlige delen, mens den østlige delen når 39 moh.

Før kommunereformen i 2020 lå Volungøya i Halsa kommune i Møre og Romsdal.

## Referanser
Sundan

**Sundan** er en matrikkelgård og et fraflyttet sted i Bø kommune i Nordland. Det ligger på Langøya, nordøst på halvøya mellom Malnesfjorden og Møklandsfjorden, ca. 7 km nord for Kråkberget. Sundan er det nordligste stedet i Bø som har vært bebodd. Det var en typisk fiskerbondegård, uten veiforbindelse med omverdenen. Sundan tilhørte opprinnelig Øksnes Vestbygd og var en av sju matrikkelgårder som ble overført fra Øksnes til Bø kommune i 1964.

Gården har navn etter det grunne sundet som skiller den fra Sunderøya i Møklandsfjorden. Stedsnavnet er som oftest blitt skrevet *Sund*. Ifølge forfatter Johan Borgos i bokverket *Gård og slekt i Øksnes* var Sundan sannsynligvis bebodd i vikingtida, og kanskje enda tidligere. Størst befolkning hadde stedet i tiårene før og etter 1900, men gården ble fraflyttet rundt 1970.

Sundan hadde gårdsnummer 1 i Øksnes kommune. Etter endringa av kommunegrensene ble det gnr. 67 i Bø.

## Kilder
*Johan Borgos: *[http://urn.nb.no/URN:NBN:no-nb_digibok_2017012529002 Gård og slekt i Øksnes. Bind I]*. Øksnes Historielag, Myre 1990. ISBN 82-992259-1-4 (s. 12-13, digitalisert av Nasjonalbiblioteket)
*Bø kommune: Gnr. 67 - Sundan (besøkt 14. mai 2017)
T.G.I. Fridays

**T.G.I. Friday’s** er en amerikansk restaurantkjede. Den første T.G.I. Friday’s-restauranten ble åpnet av Alan Stillman i 1965 i New York, og kjeden er eid av et amerikansk investeringsfirma. 

Restaurantene er kjent for sine rød- og hvitstripede baldakiner, messingrekkverk, tiffanylamper og bruk av antikviteter som dekor.

Kjeden består av mer enn 900 restauranter i 60 land. I starten av 2024 hadde kjeden 4 restauranter i Norge.

## Referanser


## Eksterne lenker
*
Duffy the Disney Bear

**Duffy the Disney Bear** er en Disney-figur som kan bli funnet i Tokyo Disney Resort, Disneyland i California, Disney California Adventure Park i California, Disneyworld i Florida, Hong Kong Disneyland og Disneyland Resort Paris.

13. desember 2012 Duffy debuterte i Disney Store i Storbritannia så vel som Disney-Butikker i USA.
Jøa (Smøla)

**Jøa** er en øy i Smøla kommune på Nordmøre i Møre og Romsdal fylke. Jøa ligger sørvest for hovedøya Smøla og er skilt fra denne med Litlstraumen. Nord på øya ligger grenda Jøa.

Arealet av øya er 5,11 km². Det høyeste punktet ligger nord på øya og er 18 meter over havet.

En stor del av øya ligger innenfor Sør-Smøla landskapsvernområde.

## Referanser
Rossvolløya

**Rossvolløya** er en øy i Smøla kommune, på Nordmøre i Møre og Romsdal fylke. Øya ligger rett sør for Smøla; som den har veiforbindelse med.

Øya har bruforbindelse i Dampleibrua (161 meter) mot sør/sørøst via de mindre øyene Hestøya og Lamøya før den går videre over øya Kuli med Edøya som endepunkt og ferjesambandet Edøya–Sandvika. Den har et areal på 4,64 km². Det høyeste punktet er Rossvollberget i sør på 56 meter over havet.

## Referanser
Kuli (Smøla)

**Kuli** er en øy i Smøla kommune på Nordmøre i Møre og Romsdal fylke. Den har et areal på, 4,3 km². Øya ligger vest/nordvest av Edøya, som den har bruforbindelse med. Øya har også brusamband videre nordover mot Rossvolløya og Smøla.

Ramndalshaugen er en fjelltopp på øya. Den er kommunens høyeste punkt med sine 70 meter over havet.

Kulisteinen, det viktigste arkeologiske funn på Smøla, er funnet på øya Kuli. En kopi av steinen er oppsatt på funnstedet. 

## Referanser
Andsletta

**Andsletta** er en matrikkelgård i Bø kommune i Nordland. Stedet ligger på Langøya, på vestsida av Møklandsfjorden, ca. 4 km nord for Kråkberget. Andsletta tilhørte opprinnelig Øksnes Vestbygd og var en av sju matrikkelgårder som ble overført fra Øksnes til Bø kommune i 1964.

Betydningen av gårdsnavnet er usikker. Det har neppe noe med fuglen and å gjøre, men førsteleddet kan være ei forenkling av mannsnavnet Arne. Det er også mulig at betydningen av førsteleddet kan være *andre*, noe som ligger på motsatt side, i og med at hovedbruket på Andsletta ligger på nordsida av ei vid bukt der bruket Sletten ligger på sørsida. Historiker Arve Elvik foreslår at førsteleddet kan komme fra samisk *ádnu*, som betyr jordfast (stor) stein.

Ifølge forfatter Johan Borgos i bokverket *Gård og slekt i Øksnes* lå Andsletta sannsynligvis øde etter svartedauden (rundt 1350), men gården kan ha vært bebodd tidligere. Andsletta ble gjenryddet rundt 1610, da gården første gang nevnes i skriftlige kilder, men den lå igjen øde mellom 1718 og 1765. Folketallet var på det høyeste tidlig på 1900-tallet. Den sørligste delen av matrikkelgården, Sletten, fikk etter hvert veiforbindelse mot nabogården Møkland, men hovedbruket på Andsletta forble veiløs og ble fraflyttet senere på 1900-tallet.

Andsletta hadde gårdsnummer 3 i Øksnes kommune. Etter endringa av kommunegrensene ble det gnr. 68 i Bø.

## Kilder
*Johan Borgos: *[http://urn.nb.no/URN:NBN:no-nb_digibok_2017012529002 Gård og slekt i Øksnes. Bind I]*. Øksnes Historielag, Myre 1990. ISBN 82-992259-1-4 (s. 44-45, digitalisert av Nasjonalbiblioteket)
*Bø kommune: Gnr. 68 - Andsletten (skrevet av Arve Elvik, besøkt 14. mai 2017)
Albuin

Den hellige **Albuin** (født på 900-tallet, død 5. februar 1006 i Brixen) stammet fra aribonene, en adelsslekt i Kärnten. Han ble bispeviet i 975.

## Liv og virke
### Bakgrunn
Albuin var sønn av markgreven Albuin av Kärnten og hans hustru Hildegard. For hans studier ved katedralskolen i Brixen overlot Albuin til sin mor det store landgodset Stein ved Möchling i Drautal.

### Biskop
Den 8. september 977 nevnes han for første gang som biskop av *[[Säbener Berg|Säbener]]* og Brixner kirke* (sanctæ Sabianensis et Prixianensis ęcclesiæ ępiscopus) i* en urkunde. Med dette dokument overførte keiser Otto II herregården Reifnitz i Kärnten.

Biskop Albuin ønsket å gjøre sin residens lettere tilgjengelig og gjøre sine områder lettere å nå for seg selv også; han ville bo nærmere bispedømmets midtpunkt. Derfor flyttet han rundt år 990 sitt bispedømme fra det fjellrike steinete Säben til det jevnere terreng ved Brixen, som dessuten var vokst frem som en større by og var blitt hele områdets kulturelle midtpunkt.
 
Dette tiltalet førte også til at man fikk en ny skyddshelgen i Brixen-domkirken. I stedet for den hellige Stephan ble nå den hellige Kassian (Säbens vernehelgen) venerert. Dette skulle sikre kontinuiteten mellom det gamle bispesete Säben med det nye bispesete i Brixen, også i religiøst henseende.

Biskop Albuin ledsaget keiser Otto II, som hadde en urolog regjeringstid med kriger mot Böhmen, Bayern og Frankrike. Men biskopen i Brixen  var ham tro. Dette lojalitetsbevis lot ikke keiseren gå hen ubelønnet. Han både bekreftet de gamle karolingiske immunitetsprivilegier, men anerkjente ogstå det beskoppelige fogderi. Også hans etterfølger, keiser Henrik II, gav biskop Albuin videre landegods, blant annet i Regensburg, Krain og Villach. Han overdro i 1004 ham herredømmet over Veldes in Krain. Brixens katedralskoles blir nevnt for første gang i kilder fra denne tid.

Biskapen ledsaget keiser Henrik II på hans felttog til Italia mot Arduin av Ivrea, før han døde i 1006.

## Litteratur
* 
* Heinz Wieser: *Alter Diözesanpatron starb vor 1000 Jahren*, i: *Osttiroler Bote*, Ausgabe vom 9. Februar 2006

## Referanser


## Eksterne lenker
* Albuin von Säben-Brixen im Heiligenlexikon
Øykjempevekst

**Øykjempevekst**, eller **øygigantisme**, er et evolusjonært biologisk fenomen, som fører til at dyr som isoleres på øyer, eller begrenses av andre naturlige barrierer i et område over lang tid, øker dramatisk i størrelse, sammenlignet med sine uisolerte slektninger på fastlandet. Fosters regel (også kjent som *øyregelen* og *øyeffekten*) hevder, at når dyr fra fastlandet koloniserer en øy, så vil småvokste arter har en tendens til å øke i størrelse, mens storvokste arter vil ha en tendens til å minke i størrelse (øydvergvekst). Øykjempevekst er et aspekt av denne regelen.

Et eksempel på øykjempevekst er komodovaranen (*Varanus komodoensis*), som i realiteten er ei gigantisk firfisle på omkring . Den ble i sin tid isolert på noen øyer i Indonesia. Et annet eksempel er elefantskilpadda (*Geochelone nigra*), som ble isolert på Galapagosøyene og gjerne blir omkring  tung. Et tredje eksempel er slekten *[[Uromys]]*, som består av elleve arter med kjemperotter. Det finnes dessuten mange andre eksempler på øykjempevekst, som kakapoen på New Zealand og den utdødde dronten på Mauritius med flere.

## Referanser




## Eksterne lenker
*
Vladimir Tatlin

**Vladimir Tatlin** (ukrainsk: Володи́мир Євгра́фович Та́тлін) (født 28. desember 1885 i Moskva i Tsarrussland, død 31. mai 1953 i Moskva) var en sovjetisk maler, skulptør og arkitekt.

Sammen med Kasimir Malevitsj var han en av de viktigste representantene for den sovjetiske avantgardebevegelsen på 1920-tallet, og han ble senere en av de ledende initiativtagerne til konstruktivismen. Han er kanskje mest berømt for sitt monument til den tredje internasjonale, en gigantisk konstruksjon, også kalt *Tatlintårnet* som han begynte på i 1919. På grunn av borgerkrig og manglende ressurser ble prosjektet aldri virkeliggjort.

## Referanser
IBM z10

**IBM z10**, kalt **z6** under utviklingen, er en CISC mikroprosessor som ble lansert av IBM for deres IBM System z10 stormaskiner den 26. februar 2008. Mikroprosessoren har 4 kjerner, og hver kjerne har 64+128 Kb Nivå-1 hurtigminne og 2 Mb Nivå-2 hurtigminne. Hver mikroprosessor har 24 Mb Nivå-3 hurtigminne.

## Referanser
Luísa Sobral

**Luísa Sobral** (født 18. september 1987 i Lisboa) er en portugisisk sanger og låtskriver. Hun skrev sangen «Amar pelos dois», som representerte Portugal og vant Eurovision Song Contest 2017. Hennes bror Salvador Sobral fremførte sangen.

Hun vokste opp i Lisboa, men bodde også i USA en periode som barn. I 2003, 16 år gammel, deltok hun i den portugisiske versjonen av *[[Idol]]*, hvor hun kom på tredjeplass. Deretter tok hun en pause fra musikken for å fullføre utdannelsen. Hun tok eksamen ved Berklee College of Music i Boston i 2009.

I 2011 returnerte hun til musikkindustrien og ga ut sitt første studioalbum, *The Cherry on the Cake*. Denne kom på tredjeplass på listen i Portugal. I 2012 turnerte hun sammen med Melody Gardot og opptrådte sammen med Jools Holland. Hennes fjerde studialbum, *Luísa*, som kom i 2016, ble spilt inn i Los Angeles. 

Sangen «Amar pelos dois» ga Portugals første seier noensinne i Eurovision Song Contest. Den ble også sangen som per 2021 har fått flest poeng i finalen. Da Salvador Sobral fremførte den som ekstranummer, deltok også hun på fremføringen.

## Diskografi

### Studioalbum
**The Cherry on the Cake* (2011)
**There's a Flower in My Bedroom* (2013)
**Lu-Pu-I-Pi-Sa-Pa* (2014)
**Luísa* (2016)

### Singler
*"Not There Yet" (2011)
*"Xico" (2011)
*"Mom Says" (2013)
*"My Man" (2016)
*"Alone" (2016)

## Referanser


## Kilder
*Diskografi hos discogs.com

## Eksterne lenker
* 
* 
* 
*
Knudtzonøya (Halsa)

**Knudtzonøya** (også kalt *Litle Bårsetøya*) er en øy i Halsa-delen av Heim kommune i Trøndelag. Den ligger i Skålvikfjorden, rett øst av Bårsetøya og vest av Kuneset. Det høyeste punktet på øya ligger 35 meter over havet.

## Referanser
Møkland

**Møkland** (nordsamisk: *Mukláttik*) er ei grend og en matrikkelgård i Bø kommune i Nordland. Stedet ligger på Langøya, ved den indre (sørlige) delen av Møklandsfjorden. Møkland tilhørte opprinnelig Øksnes Vestbygd og var en av sju matrikkelgårder som ble overført fra Øksnes til Bø kommune i 1964.

Gårdsnavnet kommer fra gammelnorsk *Miklaland* (senere Myklaland) og betyr Storgården. Den korte y-en i navnet har gjennom årene gått over til ø i uttalen, en lydendring som er vanlig i norsk. Møkland, Andsletten og Sunnan grunneierlag søkte i 2013 om å få endret navnet fra Møkland til Mykland. Det samiske navnet på stedet er Mukláttik - antakelig ei direkte tilpasning av det norske Mykland til samisk uttale. Andreleddet *-land* tyder på at gården må være fra vikingtida eller enda eldre, men gården er først nevnt i skriftlige kilder i 1567.

Beliggenheten med relativt bred strandflate og gode forhold for jordbruk, gjorde Møkland til en av de største gårdene i daværende Øksnes Vestbygd. Samtidig har stedet dårlige havneforhold og lang vei ut til fiskefeltene på yttersida, og i særlig kalde vintre har det hendt at den indre delen av Møklandsfjorden har frosset til. Dermed ble jordbruk hovednæring for folket på Møkland, mens fiske, gjerne drevet fra Tinden eller Skipnes lenger ute, ble attåtnæring. Antallet bosatte på Møkland nådde ca. 60 personer rundt 1900. Utover på 1900-tallet flatet befolkningsveksten ut.

Møkland hadde gårdsnummer 4 i Øksnes kommune. Etter endringa av kommunegrensene ble det gnr. 69 i Bø.

Fylkesvei 919 (Jennskarveien) passerer Møkland.

## Referanser


## Kilder
*Johan Borgos: *[http://urn.nb.no/URN:NBN:no-nb_digibok_2017012529002 Gård og slekt i Øksnes. Bind I]*. Øksnes Historielag, Myre 1990. ISBN 82-992259-1-4 (s. 60-61, digitalisert av Nasjonalbiblioteket)
*Bø kommune: Gnr. 69 - Møkland (skrevet av Arve Elvik, besøkt 14. mai 2017)
Boris og Gleb

**Boris og Gleb** var to av de tolv sønnene til storfyrst Vladimir I. I 1015 sendte faren sønnen Boris på tokt mot petsjenegerne. Mens han var der, døde hans far. Den eldste sønnen, Svjatopolk I, overtok da tronen. For å sikre seg at de to kristne brødrene ikke skulle ta fra ham tronen, fikk Svjatopolk I den fromme Boris drept, som også de militære og folket satte høyt. Deretter ble også Gleb drept.

I *[[Nestorkrøniken]]* og flere andre russiske krøniker fortelles det om undere ved brødrenes grav. Minnedagen er 2. mai, den dagen i 1072 da deres ben ble ført til den borisogglebske kirke, bygget til deres ære i Vysjhorod.

I 1071 ble de utropt til de to første helgener i den russisk-ortodokse kirke. Senere ble mange kirker og klostre i Russland viet til Boris og Gleb. Byen Borisoglebsk har navn etter dem, likeså kapellet Boris Gleb ved Pasvikelven på grensa mellom Russland og Norge.

De to brødrene avspeiler martyr-og-kriger-idealet i russisk tradisjon. Edward S. Reisman har foreslått at kulten om de to brødrene hadde sitt opphav i en tradisjon fra væringene.

## Galleri
Noen kirker oppkalt etter Boris og Gleb:

Fil:Vyshgorod Boris & Gleb.jpg|Vysjhorod
Fil:Церковь Бориса и Глеба (деревянная).jpg|Boris Gleb
Fil:Daugavpils Ss Boris and Gleb Orthodox Cathedral (1).jpg|Daugavpils
Fil:Новогрудок Борисоглебская церковь.jpg|Navahrudak


## Referanser


## Kilder
*
Robin Bengtsson

**Hans Robin Gustav Bengtsson** (født 27. april 1990 i Revesjö menighet i Svenljunga kommune i daværende Älvsborgs län) er en svensk sanger og låtskriver som kom på tredjeplass i talentprogrammet *Idol* 2008 i Sverige.

I september 2013 slapp Bengtsson sin første musikksingel under sitt nye artistnavn *B Robin* med singelen «I don't Like to Wait». I januar 2014 ble singelen «Fired» utgitt, med J-SON som gjesteartist.

Bengtsson konkurrerte i første delkonkurranse i Melodifestivalen 2016 med låten «Constellation Prize», hvor han gikk direkte videre til finalen. I finalen var han en av favorittene, men endte på en femteplass med 83 poeng. I Melodifestivalen 2017 konkurrerte han i tredje delkonkurranse med låten «I Can't Go On» og tok seg direkte til finalen hvor han vant hele konkurransen med sammenlagt 146 poeng. I Eurovision Song Contest i Ukraina representerte han Sverige og ble nummer 5.

Bengtsson konkurrerte i Melodifestivalen 2020, delkonkurranse 1 i Saab Arena i Linköping, og kom rett til finalen.

Han medvirket også i den første delkonkurransen i Melodifestivalen 2022 med bidraget «Innocent Love», som gikk videre direkte til finalen.

## Diskografi
### Singler
*2008 – Robin Bengtsson – "(Sittin' On) The Dock of the Bay"
*2008 – Robin Bengtsson – "Joyful, Joyful"
*2009 – Robin – "Another Lover's Gone"
*2010 – Robin feat. Kim – "Long Long Night"
*2012 – Byz feat. Kriss & Robin Bengtsson – "Tjena, Tjena Tjena"
*2012 – Robin Bengtsson – "Cross the Universe"
*2013 – B Robin – "I Don't Like To Wait"
*2014 – B Robin – "Fired" (feat. J-Son)
*2014 – B Robin – "Sleep On It"
*2014 – B Robin – "Nothing In Return"
*2016 – Robin Bengtsson – "Constellation Prize" (Melodifestivalen 2016)
*2016 – Robin Bengtsson – "Stevie Wonder"
*2017 – Robin Bengtsson – "I Can't Go On" (Melodifestivalen 2017) (Vinner)
*2017 – Robin Bengtsson – "Dark Angel"
*2018 – Robin Bengtsson – "Day By Day"
*2018 – Robin Bengtsson – "Liar"
*2018 – Robin Bengtsson – "I Wanna Fall In Love Again"
*2018 – Robin Bengtsson – "Never Born To Love"
*2019 – Robin Bengtsson – "The First To Know"
*2019 – Robin Bengtsson – "Already Know"
*2019 – Robin Bengtsson – "Friendzoned" (feat. JLC)
*2019 – Robin Bengtsson – "Mama's Song"
*2019 – Robin Bengtsson – "Just Let It Go"
*2020 – Robin Bengtsson – "Take a Chance" (Melodifestivalen 2020)
*2020 – Robin Bengtsson – "I Don't Wanna Be"
*2020 – Robin Bengtsson – "Dancing With The Stars"
*2020 – Robin Bengtsson – "Die With You"
*2020 – Robin Bengtsson – "Honey I'm Home"

### EP
*2014 – B Robin – *Under My Skin*

## Referanser


## Eksterne lenker
* 
* 
* 
*
I Can’t Go On

«**I Can't Go On**» (norsk oversettelse: *jeg kan ikke fortsette*) er en svensk poplåt som fremføres av sangeren Robin Bengtsson. Den vant Melodifestivalen 2017 og var Sveriges bidrag i Eurovision Song Contest 2017. Sangen er skrevet og produsert av David Kreuger, Hamed «K-One» Pirouzpanah og Robin Stjernberg. Låten ble sluppet for digital nedlastning i Sverige 26. februar 2017 og nådde en tredjeplass på den svenske singellisten.

## Eurovision Song Contest
I Eurovision Song Contest 2017 i Kyiv i Ukraina, var låten den første på scenen i semifinale 1 tirsdag 9. mai 2017. Der endte sangen på en tredjeplass med 227 poeng og kvalifiserte seg til finalen lørdag 13. mai. Til slutt endte sangen på en femteplass med 344 poeng.

## Låtskrivere og bidragsytere
Oversikt over låtens bidragsytere:
* Robin Bengtsson – vokal
* David Kreuger – låtskriver og produsent
* Hamed Pirouzpanah – låtskriver og produsent
* Robin Stjernberg – støttevokal, låtskriver, keyboard og produsent
* Molly Pettersson Hammar – støttevokal
* Petter Lindgård – trombone
* Jens Lindgård – trompet
* Frank Nilsson – trommer
* Lars Norgren – mastering

## Listeplasseringer

## Referanser
Tilbedelsens hus i Kampala

**Tilbedelsens hus i Kampala** er et av tilbedelsens hus i bahai-religionen. Det er per 2017 ett av åtte tilbedelsens hus som eksisterer, og det eneste i Afrika. Det ligger rundt sju kilometer nord for sentrum av Ugandas hovedstad Kampala. Byggingen av huset startet 1957, og det ble innviet 13. januar 1961.

Bygningen er nikantet i likhet med andre tilbedelsens hus, og består av smalnende etasjer som møtes i en kuppel. I første etasje er det ei dør i hver av veggene, og i tredje etasje er det store vinduer med glassmaleri fra Tyskland. Kuppelen er belagt med grønne mosaikkbiter fra Italia, mens taksteinen på de andre nivåene kommer fra Belgia. Steinen i veggene kom fra lokale steinbrudd.

Bygningen er omgitt av en stor hage på mer enn 200&nbsp;dekar som er delt inn i ni kolonner som fører til hver sin side av bygget.

## Referanser
Arthur Bliss

**Arthur Bliss** (1891–1975) var en engelsk komponist og dirigent.

Bliss var en viktig støttespiller for den britiske brassbandbevegelsen. Han komponerte to større verk for brassband; *Kenilworth* og *Belmont Variations*. Begge stykkene ble skrevet til de nasjonale britiske brassbandmesterskapene, henholdsvis i 1936 og 1963.

## Referanser


## Eksterne lenker
* 
* 
* 
*  musicweb-international.com Ressursside
Tamara Gatsjetsjiladse

**Tamara Gatsjetsjiladse** (født 1983) er en georgisk sanger og låtskriver som kom deltok i Eurovision Song Contest 2017 med sangen «Keep the Faith». Hun ble her slått ut i semifinalen, med 99 poeng. Hun skulle også delta i 2009, men da ble bidraget diskvalifisert på grunn av politisk tekst.

## Referanser


## Eksterne lenker
*
POWER9

**POWER9** er en familie av superskalære symmetriske flerkjerners mikroprosessorer som er basert på Power Architecture. Mikroprosessorene ble kunngjort i august 2016 under Hot Chips-konferansen. De vil bli produsert ved hjelp av 14 nanometer FinFet-prosessen, og vil komme i minst fire versjoner; 12- og 24-kjerners versjoner vanlige applikasjoner og 12- og 24-kjerners versjoner for skalerbare applikasjoner. Det er også mulig at det kommer versjoner med flere kjerner, ettersom POWER9-arkitekturen er åpen for lisensiering og modifisering av medlemmer av OpenPOWER Foundation.

## Referanser